Diari Oficial de la Generalitat Valenciana


Sumari del DOGV 8862, del 21-07-2020 (2020/5427)

Notificació de la sentència dictada en el judici verbal número 570/2019.
------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5427


Organisme emissor
:   Jutjat de Primera Instància Número 6 d'Alacant

Tipus de document
:   Edicte

Notificació de la sentència dictada en el judici verbal número 570/2019. [2020/5427]  
María Clara Curiel Enrique, lletrada de l'Administració de justícia del Jutjat de Primera Instància 6 d'Alacant i el seu partit, pel present edicte i en virtut dels acords en actuacions de judici verbal (desnonament precari - 250.1.2) [JVP] 570/19 seguits per qui després es diran i contra ells i perquè servisca de notificació personal als executats ignorats ocupants al c/ Catedràtic Leveroni, 4, 1r esq. d'Alacant, de la sentència l'encapçalament i la part dispositiva de la qual són del tenor següent:  
  
«Sentència número 42/20  
José Antonio Pérez Nevot, magistrat titular del Jutjat de Primera Instància número 6 d'aquesta ciutat i el seu partit judicial, he vist les actuacions de judici verbal sobre acció de desnonament per precari que, amb núm. 570 de 2019, s'han seguit davant aquest Jutjat a instàncies de Banco de Sabadell, SA, representat pel procurador Antonio Martínez Gilabert i assistit de la lletrada Concepción Montalvo Moreno, contra els ignorats ocupants de l'habitatge situat al carrer Catedràtic Leveroni, núm. 4, 1r esq. d'Alacant, en situació processal de rebel·lia; i atesos els següents  
Dispositiva  
Estime íntegrament la demanda interposada per Banco de Sabadell, SA, i condemne els ignorats ocupants de l'habitatge situat al carrer Catedràtic Leveroni, núm. 4, 1r esq. d'Alacant, en situació processal de rebel·lia, a restituir la possessió de l'habitatge situat al carrer Catedràtic Leveroni, núm. 4, 1r esq. d'Alacant (finca registral núm. 5.630 del Registre de la Propietat núm. 8 d'Alacant), amb prevenció de llançament si no ho fan voluntàriament en el termini que es fixe en execució de sentència, i amb imposició de les costes d'aquesta instància a la part demandada.  
Notifiqueu de forma legal a les parts i feu-los saber que aquesta sentència no és ferma i que en contra es pot interposar un recurs d'apel·lació que, si és el cas, haurà de formalitzar-se amb els requisits que segueixen, amb prevenció expressa d'inadmissió a tràmit:  
1r. L'escrit d'interposició haurà de citar la resolució apel·lada, els pronunciaments que s'impugnen i les al·legacions en les quals es basa la impugnació.  
2n. Haurà de dirigir-se a aquest Jutjat i presentar-se en un termini de vint dies comptats a partir de l'endemà de la notificació d'aquest acte per a ser resolt, amb la tramitació legal prèvia per l'Audiència Provincial d'Alacant.  
3r. Si la quantia del procés és superior a dos mil euros (2.000 €), l'escrit haurà d'anar signat per advocat i procurador amb poder bastant.  
  
4t. Juntament amb l'escrit d'interposició del recurs haurà d'acreditar-se la constitució d'un depòsit per import de cinquanta euros (50 €) que hauran d'ingressar-se en el compte de depòsits i consignacions d'aquest Jutjat. Si no s'aporta el document justificatiu juntament amb l'escrit d'interposició del recurs i no s'esmena l'omissió o defecte en la constitució del depòsit s'inadmetrà a tràmit aquest.  
  
5é. En el cas de concórrer el fet imposable, haurà d'adjuntar-se el justificant d'autoliquidació del pagament de la taxa per l'exercici de la potestat jurisdiccional prevista en la Llei 10/2012, de 20 de novembre. La falta de presentació d'aquest justificant no suspendrà el transcurs dels terminis processals, i podrà produir-se la seua preclusió.  
Igualment feu saber a les parts que, de conformitat amb el que es preveu en l'article 236 quinquies de la Llei orgànica 6/1985, del poder judicial, el tractament de les dades personals de caràcter personal que els hagen sigut revelades durant la substanciació del procés, així com el dels continguts en la present sentència està subjecte a la Llei orgànica 3/2018, de 5 de desembre, de protecció de dades personals i garantia dels drets digitals.  
Així, aquesta és la meua sentència, de la qual s'expedirà una certificació per a incorporar-la a les actuacions i s'emportarà l'original al llibre de sentències, la qual pronuncie, mane i signe jutjant definitivament en primera instància.»  
  
E/. Publicació. L'anterior sentència ha sigut publicada el dia de la seua data pel magistrat que la subscriu. En done fe.  
   
Alacant, 2 de juliol de 2020. La lletrada de l'Administració de justícia: María Clara Curiel Enrique.